《次韵》
宋代·释德洪

我昔度瘴海，夜浪光熳熳。经旬困掀簸，饮食借日旦。

动辄值墙壁，更觉归心懒。平生百念灰，但有身为患。

卧看生与死，两者无可拣。那知故园山，秀色长在眼。

爱此□洌崖，中有山房瞰。会当持老齿，嚼此无沙饭。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。